SET บ่ายไหลต่อ 60 จุด หลุดแนวรับ 1,425 เซ่น”โควิด” ระบาดรอบใหม่
SET บ่ายไหลต่อ 60 จุด หลุดแนวรับ 1,425 เซ่น"โควิด" ระบาดรอบใหม่
21 ธ.ค. 2563

ผู้สื่อข่าวรายงานว่า ดัชนีหุ้นไทยภาคบ่ายวันนี้(21ธ.ค.63) ร่วงต่อกว่า 60 จุด โดย ณ เวลา 16.01 น. อยู่ที่ระดับ 1,418.66 จุด ลบ 63.72 จุดหรือลดลง 4.3% ด้วยมูลค่าซื้อขาย 105,300.30 ล้านบาท ตามแรงขายหุ้นใหญ่ที่ยังมีออกมาต่อเนื่อง จากความกังวลต่อสถานการณ์โควิด-19 ในประเทศที่กลับมาระบาดรอบใหม่
โดยมีแรงขายนำออกมาในหุ้นหลักกลุ่มแบงก์ กลุ่มพลังงาน กลุ่มสื่อสาร ขณะที่ตลาดหุ้นยุโรปเปิดทำการบ่ายนี้ร่วงลงแรง หลังมีรายงานพบการกลายพันธุ์ของไวรัสโควิด-19 ในสหราชอาณาจักร
บล.กรุงศรี  กลยุทธ์การลงทุนภาคบ่ายวันนี้(21ะ.ค.63): โมเมนตัมยังเป็นลบดัชนีมีโอกาสอ่อนตัวลงทดสอบแนวรับถัดไปที่ระดับ 1,425 – 1,430 จุด จำนวนผู้ติดเชื้อ Covid-19 ที่ยังเพิ่มขึ้น, ค่าเงินบาทที่เริ่มอ่อนค่า และ น้ำมันที่ย่อตัว จะยังกดดันตลาด กลยุทธ์ยังเน้นขายลดพอร์ต ส่วนนักลงทุนที่รับความเสี่ยงได้เก็งกำไรในหุ้นที่แกร่งกว่าตลาดTop pick บ่ายนี้เลือก TQM AS และ RCL